கேள்வி: ரொசெட்டா திட்டம் பற்றி நீங்கள் என்ன அறிந்துள்ளீர்கள்?
பதில்: ரொசெட்டா திட்டம் (''Rosetta Project''), லாங் நௌ பவுண்டேசன் என்னும் நிறுவனத்தால் தொடங்கப்பட்டு இயங்கிவரும் ஒரு திட்டம். உலக மொழிகளின் முக்கிய செய்திகளைச் சேமித்து வைப்பதே இத்திட்டத்தின் முக்கிய குறிக்கோள் ஆகும். உலக மொழியியலாளர்களும் மொழிகளைத் தாய்மொழியாகப் பேசுவோரையும் உதவியாகக் கொண்டு இத்திட்டம் வளர்ந்து வருகிறது. உலக மொழிகளில் 1,500 மொழிகளை ஆய்வு செய்ததில், இவற்றில் பல மொழிகளை ஆயிரத்திற்கும் குறைவானவர்களே பேசுகின்றனர் என்று தெரிய வந்துள்ளது. உலகமயமாதல் விளைவாகவும் ஆங்கிலம் மற்றும் பிற மொழிகளின் மொழி மேலாதிக்கம் இத்தகைய மொழியின் இறப்பு வருகின்றன. ரொசெட்டா திட்டத்தின் குறிக்கோள்களுள் முக்கியமான ஒன்று, 13,000 நுண்பக்கங்களைச் சேமித்து வைக்கக்கூடிய 3-அங்குல ரொசெட்டா குறுந்தட்டு ஆகும். அனைத்து மொழிகளையும் ஆராய்ந்து, ஒப்பிட்டு. கல்விக்கும், பிற தொடர்புகளுக்கும் உதவுவதை முதன்மை நோக்காகக் கொண்டு இத்திட்டம் செயல்பட்டு வருகிறது. சிறிய அளவிலான நிக்கல் குறுந்தட்டு, ஆய்வு மேற்கோள் நூல், வளர்ந்து வரும் இணைய சேமிப்பகம் என இத்திட்டம் மூன்று ஊடகங்களில் தகவல்களைச் சேமிக்கிறது.